**З А Е Д Н О**

**Български език за 1. клас като втори език за ниво А1.1.**

**по Общата европейска езикова рамка**

*Учебно помагало за подпомагане на обучението по български еик и литература, организирано в чужбина*

Светозара Халачева, Йовка Дапчева

Учебното помагало ***ЗАЕДНО*** за първи клас е насочено към постигане на ниво А1.1. (по Общата европейска езикова рамка) на владеене на българския език.

Основните езикови проблеми, които се изясняват в помагалото, са:

* лични местоимения - именни форми;
* глаголът „съм“ - сегашно време
* съществително име - род и число;
* глаголите „имам/ нямам“ - сегашно време;
* въпросителни изречения с въпросителни частици и местоимения
* бройни числителни.

Отличителна черта на помагалото е постигането на оптимален баланс при формирането на двете групи речеви умения: рецептивни (слушане и четене) и продуктивни (писане и говорене).

Структурата на всяка от темите включва разнообразни дейности и задачи за:

* слушане и слушане и повтаряне;
* слушане и писмено попълване на пропуснати думи в текста;
* четене, свързано не само с установяване на буквено-звуковите отношения, но и със формиране на умения за възприемане и преработка на цялостния диалог/текст.
* говорене със смяна на ролите - продуциране на монологична или диалогична реч, която винаги е свързана с темата на вече представен диалог/текст.
* пряко свързване на езиковия материал със знания за България
* проверка на степента на усвояване на езикови единици.

Успешното формиране на основните комуникативни компетентности е пряко свързано и с правилно подбраните теми на урочните единици **-** **В зоопарка**; **Аз и другите**; **Кой е това?**; **Какво е това?**; Любопитен съм; **Хайде да играем**; **В училище**.

Използван е атрактивен и полезен елемент за успешното автоматизиране на езиковите единици - папагал, който повтаря определени фрази, характерни за конкретната комуникативна ситуация.

Задържането на вниманието на учениците е постигнато, чрез редуване на различни по трудност задачи. Особен акцент в учебното помагало за първи клас се поставя върху подходящото и еднозначно визуализиране на лексикални/морфологични/синтактични проблеми. Това е постигнато, чрез обособяване на специални секции за представяне на граматическото правило и за насочване на вниманието върху специфични езикови форми или употреби.

Успешното изпълнение на задачите в посочената по-горе последователност за всички модули на урочната единица е солидна основа за формиране на комуникативно-речевите компетентности по български език за ниво А1.1.

**Информация за електронния вариант на помагалото**

В електронния вариант на помагалото се съдържат над 170 ресурса, всички са съобразени със спецификата на изучавания предмет:

* Аудиофайлове, които са неизменна част от обучението по чужд език. Всички са изпълнени от артисти професионалисти, като по този начин се подкрепят и допълват интерактивните упражнения и илюстративният материал.
* Интерактивни задачи и упражнения към всяка от темите. Предоставена е отлична възможност за възприемане на предложеното съдържание по атрактивен и увлекателен начин.

Електронното помагало по български език за 1. клас дава на учителя допълнителни възможности:

* Да подкрепи учебния процес и възприемането на образователния материал чрез аудиовизуални средства.
* Да актуализира и затвърдява знания и умения, придобити в процеса на обучение.
* Да акцентира върху отделни елементи от урока, като използва всички инструменти, които предоставя софтуерният продукт.
* Да поставя индивидуални задачи на всеки ученик, да си разменя бележки и съобщения с учениците и много други активности.

Съдържанието на електронното помагало за 1. клас може да бъде обогатено, допълнено и актуализирано периодично.

Електронните ресурси може да се използват в онлайн (с интернет) режим, а след изтегляне на електронните учебници и ресурсите – и в офлайн (без интернет) режим.